ŠPORTSKA ZAJEDNICA GRADA METKOVIĆA

Broj: 1/25

Metković, 08. siječnja 2025.

Na temelju članka 75. Zakona o sportu („Narodne novine“ br.141/22), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15), Športska zajednica Grada Metkovića, objavljuje

**JAVNI POZIV**

**ZA PREDLAGANJE PROGRAMA JAVNIH POTREBA**

**U SPORTU GRADA METKOVIĆA ZA 2025. GODINU**

I.

U Proračunu Grada Metkovića za 2025. godinu osigurana su sredstva za financijsku potporu programa udruga u sportu namijenjenih zadovoljavanju javnih potreba u području sporta utvrđenima Programom javnih potreba u sportu Grada Metkovića za 2025. godinu.

II.

Za financiranje programa i redovnog funkcioniranja Športske zajednice grada Metkovića u okviru ovog Poziva raspoloživ je iznos od **653.950,00 eura** (slovima: šestopedesettritisućedevestopedeset eura).

III.

Pravo podnošenja prijava programa po ovom pozivu imaju udruge u sportu sa sjedištem na području Grada Metkovića čiji su ciljevi i djelatnost usmjereni ka zadovoljenju javnih potreba građana Grada Metkovića u području sporta, a kojima temeljna svrha nije stjecanje dobiti i čije aktivnosti ne predstavljaju gospodarsku djelatnost u sportu i ispunjavaju svojstva prihvatljivih ponuditelja sukladno odredbama dokumentacije za provedbu natječaja.

IV.

Prijava programa treba biti izrađena sukladno odredbama dokumentacije za provedbu natječaja.

V.

Prijedlozi programa dostavljaju se isključivo na propisanim obrascima, koji se zajedno s Uputama za prijavitelje dostavljaju udrugama u okviru ŠZGM.

Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili neposrednom predajom tajniku ŠZGM na slijedeću adresu:

ŠPORTSKA ZAJEDNICA GRADA METKOVIĆA

Sportska 1

20350 Metković

uz naznaku

„Prijedlog programa javnih potreba u sportu Grada Metkovića za 2025.godinu*. –* ne otvarati*“*

Sa prijaviteljima kojima su odobrena financijska sredstva Športska zajednica Grada Metkovića će sklopiti ugovor o financiranju najkasnije 30 dana od dana donošenja odluke o financiranju.

VI.

**Rok za podnošenje prijedloga programa je od 08. siječnja do 07. veljače 2025. godine.**

VII.

Postupak zaprimanja, otvaranja i pregleda dostavljenih prijava, procjena prijava, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

VIII.

Nepravodobne i nepotpune prijave, prijave koje nisu izrađene sukladno odredbama dokumentacije za provedbu natječaja i nisu dostavljene na propisanim obrascima neće se razmatrati.

IX.

Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: szgmtk@gmail.com

PREDSJEDNIK

Ante Zovko, v.r.